EPCIS

Standarden

EPCIS standarden har som hensikt å forenkle utveksling av informasjon som er fanget opp om status, lokalisering og bruk av spesifikke objekter. Objektene er normalt merket fysisk med en unik ID. Informasjonen som fanges kan sees på som tilstandsløs, og er per definisjon gyldig inntil en annen hendelse oppdaterer denne. Informasjonen er ofte fanget via ulike datafangstteknologier som RFID eller strekkoder men kan også komme fra GPS-enheter, IT-systemer og annet. Man kan se på et EPCIS lager som en løsning som samler opp alle sporene en unikt merket enhet legger fra seg i løpet av sin levetid eller forflytning gjennom en forsyningskjede.
EPCIS standarden består kort av to viktige XML grensesnitt, samt en viktig og sterkt anbefalt semantisk standard kalt Core Business Vocabulary (CBV) som beskriver innholdet i meldingene som grensesnittene utveksler inneholder.

Query Interface

Query Interface benyttes for å gjøre spørringer mot EPCIS. Typisk brukes dette for utveksling av informasjon mellom aktører i verdikjeden eller mellom EPCIS og aktuelle interne systemer.

Norsk bruk av EPCIS

EPCIS benyttes i dag i utstrakt grad i mange innovative løsninger spredt i mange bransjer og til mange ulike formål. Felles er at de har en datafangst knyttet til objekter som beveger seg i en forsyningskjede eller livsløp. Disse objektene genererer så på ulike måter hendelser som sendes inn til EPCIS, for lagring bruk og eventuelt deling med aktører i verdikjeden.

Norsk Lastbærerpool

Norsk Lastbærerpool eier alle paller og mer og mer av kassene som benyttes i daglivarebransjen i Norge. NLP sine lastbærere av plast har alle en unik id som er lagret i opptil fire RFID brikker på hver pall/kasse. NLP benytter EPCIS til å samle inn alle forflytninger av paller mellom sine kunder, for slik å kunne sende faktura for leie av lastbæreren, til riktig kunde til enhver tid.
NLP sine kunder benytter EPCIS som infrastruktur for flere innovative tjenester hvor RFID i lastbæreren spiller en viktig rolle. Et eksempel er helautomatisk varemottak som benyttes blant annet hos Coop . Ved mottak av en RFID-merket pall, sendes helautomatisk SSCC koden som denne er koblet mot, til [SAP] for varemottaksregistrering.

Mesterbakeren

Mesterbakeren benytter EPCIS som kjernen i sin løsning for [temperatursporing] av sin distribusjon av avkjølte varer som sushi, bløtkaker, påsmurt mat osv. Det benyttes en RFID brikke i hver enkelt kjølekontainer, som logger temperaturen underveis i distribusjonen, og tømmes inn i EPCIS i forbindelse med vask og lagring hos Mesterbakeren. Underveis i distribusjonen benytter Mesterbakeren systemet qrLogistic til å registrere GPS posisjoner og tidspunkter for levering av ulike produkter hos sine mange kunder (butikker). Disse hendelsene knyttet til kjølecontaineren sendes også inn i EPCIS og danner grunnlaget for dokumentasjon som viser hvor, når og temperaturhistorikken til hver enkel kjølecontainer som benyttes.

Reinertsen

Reinertsen er den fjerde største entreprenøren i Norge, og har stor virksomhet innen Offshore service segmentet også. Reinertsen begynte i 2009 å merke alt av utstyr for rask, effektiv og sikker datafangst knyttet til utstyret sitt. Alt fra powertools via trillebårer og opp til gravemaskinskuffer merkes av Reinertsen. EPCIS bidrar med å holde kontroll med alle bevegelser inn og ut av ulike prosjekter og lager, samt ellers prosesser som utstyret inngår i. EPCIS er her integrert med Agresso som er Reinertsen sitt forretningssystem.

EPCIS løsninger

Siden EPCIS er kun en standard som beskriver hvordan informasjon skal utveksles mellom aktører i verdikjeden, kreves det løsninger for å ta i bruk denne.

EPCIS as a Service - Enlight AS

EPCIS as a Service er en SAAS (Software as a Service) basert kommersiell løsning. Løsningen er komplett i forhold til EPCIS 1.1 standarden og inneholder i tillegg til den påkrevde funksjonaliteten ekstra sikkerhetsmekansimer, GUI, rapporteringsmuligheter med mer. EPCIS as a Service fra Enlight benyttes blant annet av Norsk Lastbærerpool AS, Tine SA, Reinertsen AS, GS1 og mange fler for å samle og utveksle sin hendelsesorienterte informasjon fra verdikjeden.

Fosstrak EPCIS Repository - Open Source

Fosstrak EPCIS Repository er en Open Source løsning programmert i Java. Den er laget som en del av ulike forskningsprosjekter blant annet på ETH Zürich og brukes av mange i forbindelse med piloter. Når løsningene kommer i drift, velger de fleste kommersielle løsninger.

IBM Infosphere Traceability Server

EPCIS produkt fra IBM som senere er solgt til firmaet Frequentz fra California, US.

SAP AutoID Infrastructure (AII)

EPCIS-løsningen fra SAP, den største ERP-leverandøren.